মধুশ্রী নারায়ণ
মধুশ্রী নারায়ণ (জন্ম ২ সেপ্টেম্বর ১৯৯৯) হলেন একজন ভারতীয় নেপথ্য সঙ্গীতশিল্পী। তিনি সঙ্গীতজ্ঞ রমেশ নারায়ণের কনিষ্ঠ কন্যা। শৈশব থেকেই সঙ্গীতের সাথে পরিচয় হলেও ২০১৪ সালে সুপার স্টার জুনিয়র অনুষ্ঠানের শিরোপা অর্জনের পর তিনি সঙ্গীতকে নিয়মিত পেশা হিসেবে গ্রহণ করতে আগ্রহী হন। চলচ্চিত্রের গানে কণ্ঠ দিয়ে তিনি একবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার এবং শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক পুরস্কার অর্জন করেন।